《同茅徐两生过瀫元太学园中时秋海棠盛发剧饮畅歌遂至丙夜》
明代·胡应麟

曲榭延秋色，名园傍午桥。晨霜山果熟，宿雾海棠娇。

绿水衔堤近，青林抱郭遥。参差发狂兴，醉墨满芭蕉。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。